Source: http://www.hmg.sk/novinky/2017/6/23/vber-z-legislatvy-jl-2017
Timestamp: 2018-01-21 08:42:22+00:00
Document Index: 4185019

Matched Legal Cases: ['§ 10', '§ 10', '§ 11', '§ 11', '§ 10', '§ 32', '§ 32', '§ 4', '§ 4', '§ 6', '§ 5', '§ 60', '§ 86', '§ 24', '§ 25', '§ 5', '§ 11', 'súd ', '§ 14', '§ 27', '§ 30', '§ 68', '§ 69', '§ 78', '§ 115', '§ 119']

Výber z legislatívy - júl 2017 — HMG Advisory Group
Výber z legislatívy - júl 2017
June 26, 2017 / Zuzana Kollarikova
II. NARIADENIA VLÁDY
· Zákon o Fonde na podporu kultúry národnostných menšín (zákon č. 138/2017 Z. z.)
· Novela zákona o dobrovoľnej vojenskej príprave (zákon č. 143/2017 Z. z.)
· Novela zákona o poskytovaní dotácií v pôsobnosti Ministerstva vnútra Slovenskej republiky (zákon č. 146/2017 Z. z.)
· Novela zákona o trvalom ukladaní oxidu uhličitého do geologického prostredia (zákon č. 147/2017 Z. z.)
· Novela zákona o integrovanej prevencii a kontrole znečisťovania životného prostredia (zákon č. 148/2017 Z. z.)
· Novela zákona o správnom konaní (správny poriadok) (zákon č. 149/2017 Z. z.)
· Novela zákona o sudcoch a prísediacich (zákon č. 152/2017 Z. z.)
· Novela nariadenia vlády o bezpečnostných požiadavkách na osobné lode (nariadenie č. 16/2017)
· Novela nariadenia vlády o registrácii odrôd pestovaných rastlín (nariadenie č. 50/2017 Z. z.)
· Novela vyhlášky o náhradách za výkon funkcie prísediaceho (vyhláška č. 111/2017 Z. z.)
· Vyhláška, ktorou sa ustanovujú podrobnosti o výberovom konaní na funkciu sudcu (vyhláška č. 160/2017 Z. z.)
· Novela vyhlášky, ktorou sa ustanovujú podrobnosti o výberovom konaní na funkciu predsedu súdu (vyhláška č. 161/2017 Z. z.)
· Vyhláška o odmeňovaní členov disciplinárnych senátov, ktorí nie sú sudcami (vyhláška č. 162/2017 Z. z.)
· Vyhláška, ktorou sa vykonávajú ustanovenia zákona o Fonde na podporu kultúry národnostných menšín (vyhláška č. 163/2017 Z. z.)
· Zákon o Fonde na podporu kultúry národnostných menšín
Úplný názov zákona: Zákon č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov
Účinnosť zákona: 1. júla 2017 okrem čl. II, III a čl. V bodov 6, 13 a 19, ktoré nadobúdajú účinnosť 1. januára 2018
Zriaďuje sa Fond na podporu kultúry národnostných menšín ako verejnoprávna inštitúcia na účel:
c) zabezpečenia interkultúrneho dialógu a porozumenia medzi občanmi slovenskej národnosti a občanmi patriacimi k národnostným menšinám a etnickým skupinám.
Zákon zároveň mení a dopĺňa:
- zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení neskorších predpisov (čl. II)
- zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (čl. III)
- zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov (čl. IV)
- zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov (čl. V)
· Novela zákona o dobrovoľnej vojenskej príprave
Úplný názov zákona: Zákon č. 143/2017 Z. z., ktorým sa mení a dopĺňa zákon č. 378/2015 Z. z. o dobrovoľnej vojenskej príprave a o zmene a doplnení niektorých zákonov
Účinnosť zákona: 1. júla 2017
V § 10 ods. 1 sa slová „v trvaní deväť týždňov a odborný výcvik v trvaní troch týždňov“ nahrádzajú slovami „a odborný výcvik“.
Po uvedenej zmene bude § 10 ods. 1 znieť:
„Vojak dobrovoľnej vojenskej prípravy absolvuje počas výkonu dobrovoľnej vojenskej prípravy základný vojenský výcvik a odborný výcvik.“
V § 11 ods. 3 sa na konci bodka nahrádza bodkočiarkou a pripájajú sa tieto slová: „v týždennom pláne výcviku môže veliteľ výcvikového zariadenia určiť, v ktorých výcvikových dňoch sa výcvik neuskutoční.“
Po uvedenej zmene bude § 11 ods. 3 znieť:
„Čas výcviku je časový úsek, v ktorom vojak dobrovoľnej vojenskej prípravy plní úlohy podľa § 10 ods. 2 a 3. Výcvik v týždni určuje veliteľ výcvikového zariadenia v týždennom pláne výcviku, v ktorom určí riadiaceho výcviku, druh výcviku, miesto a čas trvania výcviku; v týždennom pláne výcviku môže veliteľ výcvikového zariadenia určiť, v ktorých výcvikových dňoch sa výcvik neuskutoční.“
V § 32 ods. 1 sa slová „2,25 %“ nahrádzajú slovami „7,2 %“
Po vykonanej zmene bude § 32 ods. 1 znieť:
„Vojakovi dobrovoľnej vojenskej prípravy za podmienok ustanovených týmto zákonom patrí finančný príspevok vo výške 7,2 % zo sumy životného minima pre jednu plnoletú fyzickú osobu podľa osobitného predpisu za každý deň výkonu dobrovoľnej vojenskej prípravy.“
· Novela zákona o poskytovaní dotácií v pôsobnosti Ministerstva vnútra Slovenskej republiky
Úplný názov zákona: Zákon č. 146/2017 Z. z., ktorým sa mení a dopĺňa zákon č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov a ktorým sa dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov
Novela upravuje najmä:
a) účel poskytovania dotácií – dotácie možno poskytnúť aj na podporu ochrany pred požiarmi
b) subjekty, ktorým možno poskytnúť dotáciu na podporu ochrany pred požiarmi - obec, občianske združenie zaradené do celoplošného rozmiestnenia síl a prostriedkov hasičských jednotiek na území Slovenskej republiky, právnickej osobe, ktorej hasičská jednotka je zaradená do celoplošného rozmiestnenia síl a prostriedkov hasičských jednotiek na území Slovenskej republiky
c) základné podmienky poskytnutia dotácie (§ 4 a § 4a zákona)
d) náležitosti žiadosti o poskytnutie dotácie (§ 6 zákona) a jej vyhodnocovanie (§ 5 zákona)
Novela zároveň dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov (čl. II).
· Novela zákona o trvalom ukladaní oxidu uhličitého do geologického prostredia
Úplný názov zákona: zákon č. 147/2017 Z. z., ktorým sa mení a dopĺňa zákon č. 258/2011 Z. z. o trvalom ukladaní oxidu uhličitého do geologického prostredia a o zmene a doplnení niektorých zákonov a ktorým sa mení a dopĺňa zákon č. 569/2007
Z. z. o geologických prácach (geologický zákon) v znení neskorších predpisov
Anotácia: novela upravuje najmä podmienky ukladania oxidu uhličitého v úložisku, náležitosti a prílohy žiadosti o vydanie povolenia na ukladanie, podmienky vydania povolenia, aktualizáciu a zrušenie povolenia na odkladanie, monitorovanie, priebežné a následné prehliadky, nápravné opatrenia, postup pri uzatváraní úložiska a po jeho uzavretí, informačný systém ukladania
Novela zároveň mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov (čl. II).
· Novela zákona o integrovanej prevencii a kontrole znečisťovania životného prostredia
Úplný názov zákona: zákon č. 148/2017 Z. z., ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov
Novela najmä:
- zavádza pojmy prevádzkovateľ (fyzická osoba – podnikateľ alebo právnická osoba, ktorá úplne alebo čiastočne prevádzkuje alebo riadi prevádzku, spaľovacie zariadenie, spaľovňu odpadov alebo zariadenie na spoluspaľovanie odpadov) a stavebník (osoba, ktorá zodpovedá za stavebnú činnosť s cieľom vybudovať prevádzku na činnosť podľa prílohy č. 1 alebo s cieľom zmeniť stavbu; stavebník môže byť súčasne prevádzkovateľom)
- ustanovuje osobitnú pôsobnosť špeciálneho stavebného úradu pre Slovenskú inšpekciu životného prostredia (ak ide o integrované povoľovanie prevádzky, ktoré vyžaduje konanie podľa § 60 až 74 a § 86 až 88 stavebného zákona)
- upravuje postup a konanie pri integrovanom povoľovaní
· Novela zákona o správnom konaní (správny poriadok)
Úplný názov zákona: zákon č. 149/2017 Z. z., ktorým sa mení zákon č. 71/1967 Z. z. o správnom konaní (správny poriadok) v znení neskorších predpisov
Novela mení ustanovenia správneho poriadku o doručovaní takto:
- v § 24 ods. 2 tretia veta znie: „Ak si adresát nevyzdvihne písomnosť počas uloženia na pošte, písomnosť sa považuje za doručenú dňom vrátenia nedoručenej zásielky správnemu orgánu, aj keď sa adresát o tom nedozvedel.“
- v § 25 ods. 2 a 3 sa slová „po troch dňoch od vrátenia nedoručenej zásielky správnemu orgánu za doručenú“ nahrádzajú slovami „za doručenú dňom vrátenia nedoručenej zásielky správnemu orgánu“.
· Novela zákona o sudcoch a prísediacich
Úplný názov zákona: zákon č. 152/2017 Z. z., ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony
Účinnosť zákona: 1. júla 2017 (okrem čl. I dvadsiateho druhého bodu a čl. II prvého bodu, druhého bodu a ôsmeho bodu, ktoré nadobúdajú účinnosť 1. januára 2018)
Novela mení ustanovenia, týkajúce sa:
- predpokladov na vymenovanie sudcu (§ 5 ods. 3)
- prideľovania sudcu na výkon funkcie (§ 11)
- preloženia sudcu na iný súd (§ 14)
- hodnotenia sudcu a výberové konanie (§ 27 a nasl.)
- povinnosti mlčanlivosti sudcu (§ 30 ods. 10)
- funkčného príplatku za riadiacu činnosť (§ 68 ods. 1)
- funkčného príplatku za funkciu (§ 69 ods. 1)
- priznania odmeny (§ 78a ods. 5)
- disciplinárnej zodpovednosti sudcov (§ 115 a nasl.)
- činnosti disciplinárneho senátu a disciplinárneho konania (§ 119 a nasl.)
Novela zároveň mení a dopĺňa:
- zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov (čl. II)
- zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov (čl. III)
- zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení nálezov Ústavného súdu Slovenskej republiky a neskorších predpisov (čl. IV)
- zákon č. 757/2004 Z. z. o súdoch a o zmene a doplnení niektorých zákonov v znení nálezov Ústavného súdu Slovenskej republiky a neskorších predpisov (čl. V)
- zákon č. 757/2005 Z. z. Trestný poriadok v znení nálezov Ústavného súdu Slovenskej republiky a neskorších predpisov (čl. VI)
Novele zákona o sudcoch a prísediacich sa budeme bližšie venovať v júlovom newsletteri!
June 26, 2017 / Zuzana Kollarikova/
Ako prevádzkovať podnik aj po ...
V Luxemburgu rozhodovali o ...